gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 4371, del 05-11-2002 (2002/11177)

Ressenya de l'acord de la Comissió Territorial d'Urbanisme, de 30 d'abril de 2002, pel qual es declara definitivament aprovat el Pla General d'Alfara del Patriarca.
--------------------------------------------------------------------------------------------------------------------------------------------------------------------

### Dades del document

Número de DOGV
:   4371

Data del DOGV
:   05-11-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/11765


Data del document
:   30-04-2002

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Descriptors 

:   * Alfara del Patriarca
    * pla d'urbanisme

Ressenya de l'acord de la Comissió Territorial d'Urbanisme, de 30 d'abril de 2002, pel qual es declara definitivament aprovat el Pla General d'Alfara del Patriarca. [2002/11315]
  
D'acord amb l'article 59.4.B de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (DOGV número 2.349, de 24 de novembre de 1994), es publica la ressenya de l'Acord de la Comissió Territorial d'Urbanisme, de 30 d'abril de 2002, que va ser publicat juntament amb les Normes Urbanístiques aprovades en el Butlletí Oficial de la Província de València número 229, de 26 de setembre de 2002.
  
Exp.: 1998.1541
Diari Oficial de la Generalitat Valenciana


Sumari del DOGV 4351, del 07-10-2002 (2002/10185)

RESOLUCIÓ de 19 de juliol de 2002, de la Universitat Politècnica de València, per la qual nomena Juan María Songel González professor titular d'escola universitària de l'àrea de coneixement de Composició Arquitectònica, adscrita al Departament de Composició Arquitectònica.
---------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4351

Data del DOGV
:   07-10-2002

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2002/10679


Organisme emissor
:   Universitat Politècnica de València

Tipus de document
:   Resolució

RESOLUCIÓ de 19 de juliol de 2002, de la Universitat Politècnica de València, per la qual nomena Juan María Songel González professor titular d'escola universitària de l'àrea de coneixement de Composició Arquitectònica, adscrita al Departament de Composició Arquitectònica. [2002/F10334]
  
De conformitat amb la proposta elevada per la comissió nomenada per a jutjar el concurs convocat per la Resolució d'11 de juny de 2001 d'esta universitat, plaça número 183/2001, codi 1862 (BOE de 6 de juliol de 2001), i presentada per l'interessat la documentació a què fa referència el punt desé de la convocatòria, este Rectorat, fent ús de les atribucions conferides per l'article 42 de la Llei 11/1983, de 25 d'agost, de Reforma Universitària, i la resta de disposicions que la desenvolupen, resol:
  
Nomenar Juan María Songel González, amb número de document nacional d'identitat 80884277, professor titular d'escola universitària de la Universitat Politècnica de València, de l'àrea de coneixement de Composició Arquitectònica, adscrita al Departament de Composició Arquitectònica.
  
València, 19 de juliol de 2002.- El rector: Justo Nieto Nieto.
Diari Oficial de la Generalitat Valenciana


Sumari del DOGV 4396, del 11-12-2002 (2002/13643)

RESOLUCIÓ de 25 d'octubre de 2002, de la Universitat Politècnica de València, per la qual es nomena Virginia Vega Carrero, professora titular d'escola universitària de l'àrea de coneixement Economia, Sociologia i Política Agrària, adscrita al Departament d'Economia i Ciències Socials.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4396

Data del DOGV
:   11-12-2002

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2002/13269


Organisme emissor
:   Universitat Politècnica de València

Tipus de document
:   Resolució

RESOLUCIÓ de 25 d'octubre de 2002, de la Universitat Politècnica de València, per la qual es nomena Virginia Vega Carrero, professora titular d'escola universitària de l'àrea de coneixement Economia, Sociologia i Política Agrària, adscrita al Departament d'Economia i Ciències Socials. [2002/X13195]
  
De conformitat amb la proposta elevada per la Comissió nomenada per a jutjar el concurs convocat per Resolució de 30 d'octubre de 2001 d'esta Universitat, plaça núm. 293/01, codi F2162 (BOE de 16 de novembre de 2001), i presentada per la interessada la documentació a què fa referència el punt desé de la convocatòria, este Rectorat, fent ús de les atribucions conferides per l'article 42 de la Llei 11/1983, de 25 d'agost, de Reforma Universitària, i la resta de disposicions que la desenvolupen, ha resolt:
  
Nomenar Virginia Vega Carrero, amb número de document nacional d'identitat 03.995.461-J professora titular d'escola universitària de la Universitat Politècnica de València, de l'àrea de coneixement Economia, Sociologia i Política Agrària, adscrita al Departament d'Economia i Ciències Socials.
  
València, 25 d'octubre de 2002.- El rector: Justo Nieto Nieto.
Diari Oficial de la Generalitat Valenciana


Sumari del DOGV 4370, del 04-11-2002 (2002/11211)

Notificació a Julián Uceda Talavera i altres.
---------------------------------------------

### Dades del document

Número de DOGV
:   4370

Data del DOGV
:   04-11-2002

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2002/11035


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Notificació a Julián Uceda Talavera i altres. [2002/F11386]
  
En compliment d'allò que s'ha disposat en els articles 59.4 i 61 de la Llei 30/1992, de 26 de novembre, modificada per la Llei 4/1999, de 13 de gener, de Règim Jurídic de les Administracions Públiques i del Procediment Administratiu Comú, per mitjà del present anunci es notifica als interessats que s'indiquen que s'ha incoat expedient administratiu de desnonament per no utilitzar els habitatges com a domicili habitual i permanent.
  
Els interessats, per a coneixement i constància del contingut íntegre de l'expedient, podran comparéixer a les oficines de l'Institut Valencià d'Habitatge, SA, al carrer de Girona, número 4-2n, d'Alacant, en horari de 09.00 a 13.00 hores, de dilluns a divendres, excepte festius, i disposa d'un termini, a tal fi, de 15 dies hàbils.
  
Expedient núm.: A-DANU-0048/02
  
Dades de l'adjudicatari:
  
- Cognoms: Uceda Talavera
  
- Nom: Julián
  
Dades de l'habitatge:
  
- Codi de l'habitatge: 03/0001/0312
  
- Adreça: Pare Cerdá, núm. 4, 2n D
  
- Localitat: Alacant
  
- Província: Alacant
  
- Règim de cessió: arrendament
  
- Data del plec de càrrecs: 24 de setembre de 2002
  
Expedient núm.: A-DANU-0049/02
  
Dades de l'adjudicatari:
  
- Cognoms: Trives Vicens
  
- Nom: Enriqueta
  
Dades de l'habitatge:
  
- Codi de l'habitatge: 03/0001/0391
  
- Adreça: Pavia, núm. 2, 1r C
  
- Localitat: Alacant
  
- Província: Alacant
  
- Règim de cessió: arrendament
  
- Data del plec de càrrecs: 24 de setembre de 2002
  
Expedient núm.: A-DANU-0050/02
  
Dades de l'adjudicatari:
  
- Cognoms: Castejón Gutiérrez
  
- Nom: Elena
  
Dades de l'habitatge:
  
- Codi de l'habitatge: 03/0001/0515
  
- Adreça: Catedràtic Soler, núm. 52, 1r ctre.
  
- Localitat: Alacant
  
- Província: Alacant
  
- Règim de cessió: arrendament
  
- Data del plec de càrrecs: 24 de setembre de 2002
Diari Oficial de la Generalitat Valenciana


Sumari del DOGV 4290, del 11-07-2002 (2002/7565)

Citació a comparèixer a les persones interessades en el recurs contenciós administratiu número 689/2002, interposat per la senyora Desamparados Mercedes Ferrando Corell.
-------------------------------------------------------------------------------------------------------------------------------------------------------------------------

### Dades del document

Número de DOGV
:   4290

Data del DOGV
:   11-07-2002

Secció del DOGV
:   IV. ADMINISTRACIÓ DE JUSTÍCIA - C) CITACIONS A COMPAREIXENÇA JUDICIAL I EXECUCIÓ DE SENTÈNCIES

Número del document
:   2002/7565


Organisme emissor
:   Conselleria de Justícia i Administracions Públiques

Tipus de document
:   Anunci

Citació a comparèixer a les persones interessades en el recurs contenciós administratiu número 689/2002, interposat per la senyora Desamparados Mercedes Ferrando Corell. [2002/X7565]
  
El director general de Funció Pública, fa saber:
  
Que la senyora Desamparados Mercedes Ferrando Corell ha interposat recurs contenciós administratiu, davant el Tribunal Superior de Justícia de la Comunitat Valenciana, Sala Contenciosa Administrativa, Secció Segona, a què ha correspost el número 689/2002.
  
El recurs ha sigut interposat contra la Resolució de 28 de gener de 2002, per la qual s'aproven les relacions de llocs de treball de l'administració al servici del Consell de la Generalitat Valenciana (DOGV d'1.02.2002).
  
Per això, en compliment del que disposa l'article 49 de la Llei 29/1998, de 13 de juliol, Reguladora de la Jurisdicció Contenciosa Administrativa, hi escau la citació a tots els possibles interessats, i se'ls fa saber que ha sigut remés l'expedient administratiu al Tribunal, en què si ho estimen convenient, podran personar-se com a demandats en les referides actuacions, en el termini de nou dies.
  
Respecte d'això, esta Direcció General procedix a la publicació del present edicte pel qual se cita els que pogueren resultar afectats per la interposició del present recurs contenciós administratiu en l'expedient administratiu.
  
Així mateix, se'ls fa saber que hauran de comparéixer degudament representats en la forma establida en els articles 23.2 i 23.3 de la Llei de la Jurisdicció Contenciosa Administrativa, no obstant això, es fa constar, que la Generalitat Valenciana, representada pels lletrats del Gabinet Jurídic, comparix en el present recurs, en defensa del manteniment de l'acte recorregut.
Diari Oficial de la Generalitat Valenciana


Sumari del DOGV 4233, del 22-04-2002 (2002/3092)

RESOLUCIÓ de 4 de març de 2002, de l'Institut Valencià de Finances, per la qual s'adjudiquen i s'acorda l'emissió amb data 6 de març de 2002, de Pagarés de la Generalitat Valenciana corresponents a la subhasta número 455.
-----------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4233

Data del DOGV
:   22-04-2002

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2002/3092


Data del document
:   04-03-2002

Organisme emissor
:   Institut Valencià de Finances

Tipus de document
:   Resolució

Descriptors 

:   * hisenda regional
    * títol de crèdit
    * deute públic

RESOLUCIÓ de 4 de març de 2002, de l'Institut Valencià de Finances, per la qual s'adjudiquen i s'acorda l'emissió amb data 6 de març de 2002, de Pagarés de la Generalitat Valenciana corresponents a la subhasta número 455. [2002/3092]
  
El Conveni de Col·laboració del programa d'emissió de Pagarés de la Generalitat Valenciana, regula i especifica les característiques de les emissions de Pagarés que realitza la Generalitat Valenciana.
  
Les lleis anuals de pressupostos estableixen els límits per al Deute de la Generalitat Valenciana i per al Deute de Tresoreria.
  
El Decret 132/1992, de 20 de juliol de 1992, i el Decret 94/1996, de 21 de maig, ambdós del Govern Valencià, així com l'Ordre de 23 de setembre de 1998 de la Conselleria d'Economia, Hisenda i Administració Pública atribueixen com a competències de l'Institut Valencià de Finances la gestió de l'endeutament de la Generalitat Valenciana i les seues entitats autònomes i empreses.
  
La Resolució de 29 de desembre de 1998, del director general de l'Institut Valencià de Finances, estableix els imports mínims de subscripció i altres característiques dels valors de deute públic de la Generalitat Valenciana.
  
Convocada la subhasta número 455 de Pagarés de la Generalitat Valenciana el passat dia 27 de febrer de 2002, d'acord amb la normativa vigent i a fi d'iniciar la seua cotització en la Borsa de Valors de València, resolc
  
Primer
  
Adjudicar els imports per terminis a les entitats segons l'annex I de la present resolució.
  
Segon
  
Els tipus d'interés anuals marginals, mitjans ponderats i mínims per als diferents terminis són els que figuren en l'annex I esmentat.
  
Tercer
  
La quantitat que han d'ingressar les entitat, així com els interessos corresponents s'especifiquen en els annexos II i III, respectivament.
  
Quart
  
Acordar l'emissió de Pagarés de la Generalitat Valenciana amb data 6 de març de 2002, corresponent al tram majorista, sota la representació d'anotacions en compte pels terminis i els imports adjudicats indicats en l'annex I.
Diari Oficial de la Generalitat Valenciana


Sumari del DOGV 4379, del 15-11-2002 (2002/12750)

RESOLUCIÓ de 21 d'octubre de 2002, del conseller de Justícia i Administracions Públiques, per la qual s'aprova l'escut de l'Ajuntament de Portell de Morella (Castelló).
------------------------------------------------------------------------------------------------------------------------------------------------------------------------

### Dades del document

Número de DOGV
:   4379

Data del DOGV
:   15-11-2002

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2002/12937


Data del document
:   21-10-2002

Organisme emissor
:   Conselleria de Justícia i Administracions Públiques

Tipus de document
:   Resolució

Descriptors 

:   * Portell de Morella
    * administració local
    * bandera
    * heràldica
    * municipi

RESOLUCIÓ de 21 d'octubre de 2002, del conseller de Justícia i Administracions Públiques, per la qual s'aprova l'escut de l'Ajuntament de Portell de Morella (Castelló). [2002/12636]
  
L'Ajuntament de Portell de Morella ha estimat convenient adoptar escut perquè el represente i simbolitze. Per això, d'acord amb les facultats que li confereixen les disposicions legals en vigor, va elevar per a la seua aprovació la corresponent proposta, prèvia memòria i estudi heràldic.
  
El procediment es va tramitar d'acord amb les normes establides en el Decret 116/1994, de 21 de juny, del Govern Valencià, pel qual es regulen els símbols, tractaments i honors de les entitats locals de la Comunitat Valenciana.
  
El Consell Tècnic d'Heràldica va emetre dictamen favorable.
  
Per estes motius, i fent ús de les facultats que em confereix la legislació abans citada, resolc:
  
Aprovar l'escut adoptat per l'Ajuntament de Portell de Morella que quedarà organitzat de la següent manera:
  
«Escut quadrilong de punta redona.
  
En camp d'atzur, castell d'argent, maçonat i aclarit de sable, del que sobreeïxen en la seua base dues branques de llorer del seu color.
  
Al timbre, corona reial oberta.»
  
Contra esta resolució que posa fi a la via administrativa els interessats podran interposar, potestativament, recurs de reposició davant el mateix òrgan que ha dictat l'acte, en el termini d'un mes comptador des de l'endemà de la seua notificació o publicació, si és el cas, en el Diari Oficial de la Generalitat Valenciana, o bé recurs contenciós-administratiu davant la Sala del Contenciós-Administratiu del Tribunal Superior de Justícia de la Comunitat Valenciana, en el termini de dos mesos comptadors des de l'endemà de la seua notificació o publicació, si és el cas, en el Diari Oficial de la Generalitat Valenciana. Tot això d'acord amb el que disposen els articles 116 i 117 de la Llei del Règim Jurídic de les Administracions Públiques i del Procediment Administratiu Comú i els articles 10, 14 i 46 de la Llei 29/1998, de 13 de juliol, Reguladora de la Jurisdicció Contenciosa-Administrativa, sense perjudici que els interessats utilitzen qualsevol altra via que consideren oportuna.
Diari Oficial de la Generalitat Valenciana


Sumari del DOGV 4241, del 03-05-2002 (2002/4524)

Expedient número PL04/2002. Adjudicació de la difusió de la campanya, a través de mitjans de comunicació, de promoció de l'ús i de l'ensenyament del valencià «Valencià, clar que sí!».
---------------------------------------------------------------------------------------------------------------------------------------------------------------------------------------

### Dades del document

Número de DOGV
:   4241

Data del DOGV
:   03-05-2002

Secció del DOGV
:   V. ALTRES ANUNCIS - C) ADJUDICACIÓ DE CONTRACTES ADMINISTRATIUS

Número del document
:   2002/4524


Data del document
:   18-04-2002

Organisme emissor
:   Conselleria de Cultura i Educació

Tipus de document
:   Resolució

Anàlisi jurídica

 Descriptors 

:   * contracte de serveis
    * mitjà de comunicació de masses
    * adjudicació de contracte administratiu

Expedient número PL04/2002. Adjudicació de la difusió de la campanya, a través de mitjans de comunicació, de promoció de l'ús i de l'ensenyament del valencià «Valencià, clar que sí!». [2002/X4524]
  
1. Entitat adjudicadora
  
a) Organisme: Conselleria de Cultura i Educació.
  
b) Dependència que tramita l'expedient: Direcció General d'Ordenació i Innovació Educativa i Política Lingüística, Àrea de Política Lingüística.
  
c) Número d'expedient: PL04/2002.
  
2. Objecte del contracte
  
a) Tipus de contracte: servicis.
  
b) Descripció de l'objecte: difusió de la campanya, a través de mitjans de comunicació, de promoció de l'ús i de l'ensenyament del valencià «Valencià, clar que sí!».
  
c) Lot: no hi ha lots.
  
d) Butlletí o diari oficial i data de publicació de l'anunci de licitació: Diari Oficial de la Generalitat Valenciana núm. 4.208, del dia 12 de març de 2002.
  
3. Tramitació, procediment i forma d'adjudicació
  
a) Tramitació: ordinària.
  
b) Procediment: obert.
  
c) Forma: concurs.
  
4. Pressupost base de licitació
  
Import total: 90.000 euros.
  
5. Adjudicació
  
a) Data: 18 d'abril de 2002.
  
b) Contractista: Mediterránea de Medios, SA.
  
c) Nacionalitat: espanyola.
  
d) Import d'adjudicació: huitanta-nou mil nou-cents noranta euros i vint cèntims (89.990,20 euros).
Diari Oficial de la Generalitat Valenciana


Sumari del DOGV 4377, del 13-11-2002 (2002/11101)

Informació pública de l'alternativa tècnica i de la proposició juridicoeconòmica del programa per al desenvolupament de l'actuació integrada de la unitat d'execució el Tossalet.
---------------------------------------------------------------------------------------------------------------------------------------------------------------------------------

### Dades del document

Número de DOGV
:   4377

Data del DOGV
:   13-11-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/11841


Organisme emissor
:   Ajuntament de Bèlgida

Tipus de document
:   Anunci

Informació pública de l'alternativa tècnica i de la proposició juridicoeconòmica del programa per al desenvolupament de l'actuació integrada de la unitat d'execució el Tossalet. [2002/Q11772]
  
En compliment del que es disposa en els articles 46, 69 i concordants de la Llei 6/1994, 15 de novembre, de la Generalitat Valenciana (LRAU), es fa públic que, mitjançant l'Acord del Ple de l'Ajuntament, de 13 de juny de 2002, s'ha resolt sotmetre a informació pública, pel termini de 20 dies, l'alternativa tècnica i la proposició juridicoeconòmica del programa per al desenvolupament de l'actuació integrada de la unitat d'execució el Tossalet, i el projecte de reparcel·lació forçosa, redactats d'ofici per l'ajuntament, en l'àmbit del sector industrial del mateix nom amb accés des de la CV-677 i amb una superfície de 99.242 metres quadrats, dels quals 58.150 són susceptibles d'aprofitament lucratiu i els altres 41.092 són dotacionals públics.
  
Durant el període d'informació pública regirà el que es disposa en els preceptes esmentats i, per tant, es podran formular al·legacions sobre l'alternativa tècnica del programa i sobre la proposició juridicoeconòmica oberta, que es podran examinar a l'ajuntament, es podran presentar unes altres alternatives tècniques, s'hi podrà interposar la pròrroga per 20 dies addicionals si, durant els 10 primers dies d'informació pública, alguna persona es compromet a presentar una alternativa tècnica substancialment distinta a la inicial i presta caució d'això, i es podran presentar proposicions juridicoeconòmiques durant els cinc dies següents al venciment del tràmit d'informació pública. L'acte d'obertura de pliques es farà a les 12.00 hores del dia següent hàbil a la conclusió del termini per a presentar-les i, durant els 10 dies següents, les actuacions podran ser objecte de consulta i al·legacions i els competidors es podran associar unint-ne les proposicions. Així mateix es podran formular al·legacions o realitzar-se les actuacions legalment previstes en relació amb el projecte de reparcel·lació forçosa.
Diari Oficial de la Generalitat Valenciana


Sumari del DOGV 4347, del 01-10-2002 (2002/10398)

Informació pública de l'alternativa tècnica de programa per al desenvolupament urbanístic del sector E-13 del pla general.
--------------------------------------------------------------------------------------------------------------------------

### Dades del document

Número de DOGV
:   4347

Data del DOGV
:   01-10-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/10457


Organisme emissor
:   Ajuntament d'Elx

Tipus de document
:   Anunci

Informació pública de l'alternativa tècnica de programa per al desenvolupament urbanístic del sector E-13 del pla general. [2002/F10479]
  
Pel Decret del tinent d'alcalde d'Urbanisme (delegació decret 19.10.1999) de 29 de juliol de 2002, s'ha resolt de sotmetre a informació pública l'alternativa tècnica de programa acompanyada de pla parcial i avantprojecte d'urbanització, presentada per María Dolores Juárez Sala, en representació de la mercantil Promociones y Ventas La Loza, SL, per al desenvolupament urbanístic del sector E-13 del pla general.
  
La present informació pública té caràcter de concurs públic simultani per a la selecció de l'urbanitzador. S'hi podran presentar alternatives tècniques i al·legacions durant 20 dies comptadors des de la publicació de l'edicte en el Diari Oficial de la Generalitat Valenciana. Les proposicions juridicoeconòmiques podran ser presentades durant els cinc dies següents al venciment del termini anterior. L'acte d'obertura de pliques se celebrarà en la data hàbil següent a la conclusió del termini per a presentar-les, a la Secretaria Municipal.
  
Quan les proposicions juridicoeconòmiques no les presente al Registre Municipal i ho faça d'acord amb l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, el proponent haurà de justificar la data d'imposició de l'enviament i anunciar a este ajuntament la remissió de la proposició juridicoeconòmica mitjançant telex o telegrama en el mateix dia. Sense la concurrència de tots dos requisit, no seran admeses les proposicions juridicoeconòmiques que es presenten
  
L'expedient complet estarà exposat al públic durant l'esmentat termini al Servici Jurídic d'Urbanisme.